1. ปัจจัยความเสี่ยง

บริษัทดำเนินธุรกิจด้านการผลิตคอยล์ เพื่อจำหน่ายในประเทศและส่งออกไปขายยังต่างประเทศ
นอกเหนือจากความเสี่ยงในการดำเนินธุรกิจโดยทั่วไปแล้ว ยังมีความเสี่ยงที่ควรพิจารณาอีก ดังนี้

1.  ความเสี่ยงเกี่ยวกับการดำเนินธุรกิจ

    1.  ความเสี่ยงจากการพึ่งพิงลูกค้ารายใหญ่

ในระยะเวลา 3 ปีที่ผ่านมา บริษัทไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
ของรายได้จากการขายรวม ซึ่งสามารถสรุปสัดส่วนการจำหน่ายสินค้าให้ลูกค้ารายใหญ่ 5
รายแรกของบริษัทในปี 2548 – 2550 ได้ดังนี้

สัดส่วนการจำหน่ายให้แก่ลูกค้ารายใหญ่ 5 รายแรก ในปี 2548 – 2550

  ----------------------------------------- ---------- ---------- --------
                                            ปี 2548     ปี 2549     ปี 2550

  สัดส่วนการขายให้แก่ลูกค้ารายใหญ่ 5 รายแรก*       65.48      72.98      60.24
  ----------------------------------------- ---------- ---------- --------

-   นับรวมลูกค้าที่เป็นตัวแทนจำหน่ายในต่างประเทศ

โดยลูกค้ารายใหญ่เหล่านี้ส่วนใหญ่เป็นลูกค้าที่มีความสัมพันธ์ที่ดีกับบริษัทมาเป็นเวลานาน
รวมทั้งบริษัทได้มีการร่วมพัฒนาผลิตภัณฑ์กับลูกค้ารายใหญ่ดังกล่าวมาโดยตลอด
และด้วยคุณภาพของสินค้าซึ่งได้รับการรับรองมาตรฐานจากสถาบันต่างๆ
ความสามรถในการตอบสนองความต้องการของลูกค้าได้อย่างรวดเร็วและมีประสิทธิภาพ
ทำให้บริษัทมั่นใจว่าจะสามารถรักษาฐานลูกค้าปัจจุบัน รวมทั้งขยายฐานลูกค้าใหม่ได้อย่างต่อเนื่อง

1.  ความเสี่ยงด้านราคาวัตถุดิบ

  เนื่องจากราคาวัตถุดิบมีการเปลี่ยนแปลงราคาตามกลไกตลาด บริษัทจึงมีการติดตามอย่าง

ใกล้ชิด โดยติดตามข่าวสารจากสถาบันที่น่าเชื่อถือ และจากผู้จัดจำหน่ายวัตถุดิบ
โดยบริษัทได้มีการบริหารจัดการในการลดความเสี่ยงด้านราคาด้วยการชะลอและควบคุมปริมาณการสั่งซื้อวัตถุดิบที่ใช้ในการผลิตสำหรับกลุ่มลูกค้าบางกลุ่มที่ยังมีปริมาณวัตถุดิบคงคลังเพียงพอสำหรับการผลิต
ในขณะเดียวกันบริษัทมีมาตรการรองรับความผันผวนด้านราคาโดยการสั่งซื้อวัตถุดิบให้สอดคล้องและเหมาะสมกับคำสั่งซื้อของลูกค้า

2.  ความเสี่ยงจากการพึ่งพิงผู้จัดจำหน่ายวัตถุดิบรายใหญ่หรือน้อยราย

ในปี 2550 บริษัทสั่งซื้อท่อทองแดงจากผู้จัดจำหน่ายรายใหญ่รายหนึ่ง คิดเป็นยอดการสั่งซื้อร้อยละ
43.45 ของยอดการสั่งซื้อท่อทองแดงทั้งหมด และสั่งซื้ออลูมิเนียมจากผู้จัดจำหน่ายรายใหญ่ 3 ราย
โดยมียอดการสั่งซื้อคิดเป็นร้อยละ 48.99 ร้อยละ 21.25 และร้อยละ 8.48
ของยอดการสั่งซื้ออลูมิเนียมทั้งหมด เนื่องจากภาวะตลาดและราคาที่ผันผวนในช่วง 1-2 ปีที่ผ่านมา
มีการปรับตัวเพิ่มขึ้นในอัตราที่สูงมาก และเริ่มมีปัญหาการขาดแคลนทองแดงและอลูมิเนียมในตลาด
ดังนั้นเพื่อให้มั่นใจว่ามีวัตถุดิบเพียงพอ และลดความเสี่ยงในการขาดแคลนวัตถุดิบ
รวมทั้งควบคุมและรักษาระดับวัตถุดิบคงคลังให้มีปริมาณที่เหมาะสมกับการผลิต
บริษัทจึงมีการสั่งซื้อวัตถุดิบจากผู้จัดจำหน่ายจำนวนน้อยรายเพื่อเพิ่มอำนาจการต่อรอง
และส่วนลดจากการซื้อปริมาณมาก (Volume Discount)

2.  ความเสี่ยงด้านการเงิน

  ความเสี่ยงในเรื่องขาดทุนจากอัตราแลกเปลี่ยน โดยบริษัทฯ วิเคราะห์โอกาสเกิดและผลกระทบ
  เนื่องจาก

สภาวการณ์ในช่วงระยะเวลารอบปีที่ผ่านมา อัตราแลกเปลี่ยนค่าเงินบาทมีความผันผวนมาก
บริษัทฯซึ่งมีรายได้จากการส่งออกคอยล์เป็นเงินตราต่างประเทศ โดยเป็นสกุลเหรียญสหรัฐ
และเงินออสเตรเลีย ในขณะเดียวกันบริษัทฯ มีการสั่งซื้อเครื่องจักรและวัตถุดิบจากต่างประเทศ
ซึ่งโดยส่วนใหญ่จะชำระเงินเป็นสกุลเหรียญสหรัฐ
ดังนั้นผู้บริหารจะคอยติดตามสถานการณ์และบริหารจัดการเกี่ยวกับอัตราแลกเปลี่ยนเพื่อตัดสินใจให้ทันต่อเหตุการณ์
โดยปกติบริษัทฯจะป้องกันความเสี่ยงด้านอัตราแลกเปลี่ยนโดยใช้วิธี Natural Hedge
และพิจารณาซื้อ Forward Contract ตามแต่ละสถานการณ์ให้เหมาะสม

3.  ปัจจัยที่มาจากเหตุการณ์ภายนอก

  เป็นปัจจัยที่ไม่อยู่ในวิสัยที่บริษัทฯ จะควบคุมได้ โดยมีประเภทความเสี่ยงที่มีนัยสำคัญต่อบริษัทฯ
  ดังนี้

 ความเสี่ยงเรื่องอัตราดอกเบี้ย : แหล่งที่มาของเงินทุนบางส่วนเป็นเงินกู้
จึงมีภาระต้นทุนทางการเงิน

ขึ้นกับดอกเบี้ยเงินกู้ ซึ่งเป็นปัจจัยที่นอกเหนือการควบคุมของบริษัทฯ ถ้าหากอัตราดอกเบี้ยสูงขึ้น
ก็จะมีผลกระทบทำให้ต้นทุนทางการเงินสูงขึ้น
อย่างไรก็ตามบริษัทฯมีนโยบายดูแลในการป้องกันความเสี่ยงด้านนี้
โดยรักษาสัดส่วนของโครงสร้างระหว่างหนี้เงินกู้และเงินกองทุนให้เหมาะสม
เพื่อให้ระดับผลตอบแทนจากการลงทุนสูงกว่าต้นทุนทางการเงินของบริษัทฯ

   การเพิ่มขึ้นของราคาน้ำมันและพลังงานในตลาดโลก
  ก่อให้เกิดความเสี่ยงด้านราคาวัตถุดิบที่มีราคา

เพิ่มขึ้นในขณะที่ราคาขายของสินค้าในตลาดไม่สามารถขึ้นราคาให้สูงขึ้นตามสัดส่วนของราคาวัตถุดิบที่เพิ่มขึ้นมีผลกระทบทำให้กำไรขั้นต้นลดลง
บริษัทฯ วิเคราะห์ว่ามีโอกาสเกิดมาก บริษัทฯ
จึงมีนโยบายลดความเสี่ยงโดยกำหนดให้มีผู้บริหารที่มีความรู้ ความสามารถ และมีประสบการณ์
ทำหน้าที่ดูแล ติดตาม โดยวางกลยุทธ์ด้านการจัดซื้อ
และปรับเปลี่ยนการดำเนินงานให้เหมาะสมกับสถานการณ์ที่เปลี่ยนแปลงอย่างต่อเนื่อง
และให้สอดคล้องกับปริมาณและระยะเวลาที่เหมาะสม
นอกจากนี้การเพิ่มขึ้นของราคาพลังงานยังอาจทำให้ต้นทุนการบริหารของบริษัทฯสูงขึ้น บริษัทฯ
จึงหามาตรการประหยัดการใช้พลังงาน และปรับปรุงอุปกรณ์ที่เกี่ยวข้อง
เพื่อให้ลดต้นทุนด้านพลังงานด้วย

ทั้งนี้ ปัจจัยความเสี่ยงต่างๆ จะมีการพิจารณาทบทวน และคำนึงถึงผลกระทบ
และหามาตรการการปรับปรุง

ดำเนินการให้สอดคล้องกับสถานการณ์ที่เปลี่ยนแปลงไปในแต่ละช่วงเวลา ทั้งนี้
เพื่อให้ธุรกิจโดยรวมสามารถแข่งขันได้ในระยะยาว